Androidiblog
- Androidi jõudlustestide tulemused - täieneb jooksvalt
TÄIENDATUD METSATESTI OSAGA! Tõenäoliselt ei ole maailmas kedagi, kes poleks näinud enda ees liikluses uimerdamas suurt kollast traktorit CAT ehk Caterpillar. Umbes sama mentaliteediga on senimaani olnud ka CAT kirjadega telefonid: robustne, vastupidav ja mis seal salata - aeglane.
Sellest hoolimata on CAT endale välja teeninud sarnaselt Sonimile juba vastupidava telefoni sünonüümi staatuse.
S50-ga on aga võtnud CAT ette julge sammu: vahetanud välja protsessori ja ka ülejäänud riistvara, paigaldanud uuema Androidi ning lisanud 4G andmeside toe.
Loomulikult ei ole see telefon konkurendiks teiste tootjate lipulaevadele, kuid ei maksa see ka üle 600 euro ning kujutage ette, kuidas te kukutate oma Uue Samsung S5 või Sony Z3 1,8 m pealt asfaldile – valus!
Kui paljudel telefonidel on kĂĽljes IP standard (IP67 vms), mis tegelikult katab ainult vee- ja tolmukindluse, on Caterpillar ka karmimate MIL-standarditega vastavuses.
Huawei tutvustas elektroonikamessil rohkem kui sadat uut toodet, sh uusi nutitelefone, kantavaid seadmeid, tahvelarvuteid, mobiilsideseadmeid, targa kodu lahendusi ja sõidukitele paigaldatavaid seadmeid. Samuti näitas Huawei integreeritud mobiilse interneti lahendust Hilink.
Alcateli Onetouch´i telefonid on meil viimati tuntud seenioride nuputelefonidena, kuid tegelikult on Euroopa telekomihiiul portfellis ka vägagi nutikaid telefone - One Touch Pixi 3 on nagu kolme peaga lohe ehk kolme ajuga nutiseade. Vahetada saab lisaks taustapiltidele ja äppidele ka platvormi - riistvara töötab Windows Phone´i, Androidi või Firefoxi mobiilsel platvormil.
Alles see oli, kui Google oma "klaasid" nurka viskas ja Google Glassile korraks kalevi peale tõmbas, pidurdades selle avaliku müügiletuleku teadmata ajaks. Liiga veider, liiga palju privaatsust rikkuv, liiga friik. Kuid mahavisatud turuosa korjas üle Epson - mäletate, see maatriksprinterite üks viimastest tootjatest.
Selle vastu on pakutud rohtu juba mõni aeg tagasi: käekell Ritot näiteks on nagu käevõru, aga selle väike projektor kuvab kellaaja suurelt randmele.
Mis oleks, kui kogu mobiiliekraan oleks niimoodi randmele kuvatud? Mis oleks, kui see oleks veel ka puutetundlik?
Kui aastaid tagasi jälgisime, millal nutitelefonid moodustavad üle poolte ostetud telefonidest, siis nüüd on nutikad seadmed ammu turu lootusetult vallutanud. Uus miilipost saabub aga kohe, kui 4G on enamuses ostetud uutes nutitelefonides. Praegu on 4G-ga uusi ostetud telefone veel napilt paar protsenti alla poole.
Samas on kasutajate osas veel nuti- ja nuputelefonide tarbijaid enam-vähem pooleks. Vanad nuputelefonid aga kaovad kiiresti, sest neid on müügilgi juba väga väheseid mudeleid.
Eelmisel nädalal otsustasid AM-i lugejad, milline on nende meelest aasta parim äritelefon. Nädalavahetus puhkust ja juba koguneski AM-i kaasautorite-toimetajate seltskond Tartu maantee Mack Bar-B-Que´sse oma lemmikut valima.
Valik oli seekord subjektiivsem kui varem. Igaüks rääkis oma isiklikest muljetest. Väga palju parameetreid ei mõõdetud. Telefonid on suures osas sisemiselt ühtviisi head, vahed on väikesed. Aga käes istumine ja kasutusmugavus on olulised. Mõne jaoks ka suurus. Ja mõne jaoks aku kestvus.
AM valib juba viiendat korda aasta äritelefoni. Valib nii rahvas kui testijad. Rahvas on oma hääle andnud - eilsega lõppes hääletuse aeg ja tulemused said lukku.
Paarinädalases keskmaajooksus rebis võitja üsna alguses ette. Liidrigrupis järgnesid tihedalt Sony Xperia Z3 Compact ja Apple iPhone 6, väikese vahega kihutasid stardijoonelt minema Samsung Galaxy Note 4, Nokia Lumia 930 ja HTC One M8.
Tagapool läksid juba vahed suuremaks. Rahval on kindlad lemmikud.
Skype´i kaaslooja Janus Friis ei malda kohe kuidagi oma teenitud puhkust nautida, vaid alustas mõni aasta tagasi jälle ühe uue suhtlustarkvara-idufirmaga. Õnneks on ta sinna taas kaasa haaranud ka Eesti tegijaid, nii et suhtlustarkvarale Wire saab ka #Estonianmafia tagi külge kleepida.
Wire on väljas IOS-ile, Androidile ja Mac OS X-ile. Varsti on tulemas ka veebiversioon. Tegemist on Skype´i sarnase suhtlustarkvaraga, kuid hoopis moodsamas võtmes. Rakenduse disain on lihtne ja puhas, mobiilis akusäästlikult tume ning lubab lisaks tekstidele ja kõnele vahetada ka faile ja mängida multimeediat. Soundcloudi helid lubatakse taasesitada kõrgkvaliteetselt, ka jagatavaid Youtube´i videosid saab vaadata korraliku kvaliteediga. Tekstilisest vestlusest saab peaaegu nähtamatult üle minna kvaliteetsele kõnele. Andmed on krüpteeritud, vestlused on seadmete vahel sünkroniseeritud.